Једна од делатности Музеја рудничко-таковског краја је и спровеђење интерактивних, едукативних програма, нарочито оних који су намењени деци и омладини. Осмишљавају се радионице које се разликују по садржају али и по узрастима полазника, сарађује се са образовним установама, ради се на објављивању музејске литературе намењене деци, излажу се дечји радови, осмишља се организација музејског фестивала итд. Посебно место у педагошкој делатности чине и екскурзије у Такову где се у Музеју Другог српског устанка држе предавања о самом устанку. Крајњи циљ разних видова педагошког рада је да се садржај Музеја и уопште улога те институције приближи млађем становништву, као и да се успостави вредносни систем код деце, шири музејска култура, стекне знање о наслеђу ове установе и даље се промовише.